- Hindi News
- National
- पांच साल पहले अधूरे भवन का मुख्यमंत्री से कराया था उद्घाटन, पर अभी भी अधूरा
पांच साल पहले अधूरे भवन का मुख्यमंत्री से कराया था उद्घाटन, पर अभी भी अधूरा
राष्ट्रीय कृषि विकास योजना के तहत पेटरवार प्रखंड में पांच साल पहले कृषि तकनीकी सूचना केन्द्र के अधूरे भवन का मुख्यमंत्री से ऑनलाइन शिलान्यास करवा दिया। लेकिन अभी तक भवन को पूरा नहीं किया। ही विभाग को हैंडओवर दिया। करीब साढ़े 14 लाख के इस अधूरे भवन का उद्घाटन कराने वाले अधिकारियों पर कार्रवाई तो दूर की बात, भवन की कोई उपयोगिता भी नहीं है। फिर भी जिले के आला अधिकारी इसकी सुध नहीं ले रहे हैं।
2012में अर्जुन मुंडा से कराया था उद्घाटन
इसअधूरे भवन का उद्घाटन 11 मार्च 2012 को तत्कालीन मुख्यमंत्री अर्जुन मुंडा, उपमुख्यमंत्री सुदेश महतो, हेमन्त सोरेन, बोकारो प्रभारी मंत्री चंद्रप्रकाश महतो, गोमिया विधायक माधवलाल सिंह, जिप अध्यक्ष मिहिर सिंह चौधरी ने एक समारोह में ऑनलाइन किया था। ग्रामीण विकास विशेष प्रमंडल बोकारो ने साढ़े चौदह लाख की लागत से इस भवन निर्माण कराया था। इस काम में ठेकेदार ने काफी अनियमितता बरती है। शौचालय में तो दरवाजा लगा है, ही शौचालय की टंकी पर ढक्कन लगाया गया है। पानी के लिए बोरिंग किया जाना था, परन्तु अभी तक बोरिंग नहीं किया गया है। बिजली की वायरिंग नहीं की गई है। इसके अलावा संवेदक को इस भवन में तीन कम्प्यूटर, तीन गोदरेज अलमीरा एवं प्रखंड तकनीकी प्रबन्धक, सहायक तकनीकी प्रबन्धक, कृषि मित्र एवं किसानों के लिए 75 कुर्सियों की व्यवस्था करनी थी, परन्तु इन चीजों को भी उपलब्ध नहीं कराया गया है। ऐसी हालत में उद्घाटन तो करा दिया, लेकिन दुखद पहलु यह है कि आज तक इस भवन का हैंडओवर नहीं हो पाया।
फाइल देखकर बता पाएंगे : मृणाल
ग्रामीणविकास विशेष प्रमंडल के ईई मृणाल ने कहा कि यह बहुत पुराना मामला है। इस बारे में पूरी जानकारी नहीं है। मेरे ख्याल से उद्घाटन नहीं हुआ होगा। फिर भी इस संबंध में फाइल देखने के बाद ही कुछ बता पाएंगे।
हैंडओवर नहीं लिया है : महतो
प्रखंडतकनीकी प्रबंधक लूटवरुन महतो का कहना है कि भवन पूरा नहीं होने के कारण काफी मुश्किलों का सामना करना पड़ रहा है। इस भवन में कुर्सी, गोदरेज, बिजली की व्यवस्था नहीं है। शौचालय भी आधा-अधूरा है। इसलिए हैंड ओवर नहीं लिया।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva